Myndbreyting

Myndbreyting er líffræðilegt ferli sem dýr ganga í gegnum þegar þau fæðast og þroskast. Myndbreyting á við um snögga áberandi breytingu í líkamsgerð dýrsins með frumuvexti og frumuaðgreiningu. Myndbreyting einkennir þroska sumra skordýra, fiska, froskdýra, skeldýra, holdýra, skrápdýra og möttuldýra. Myndbreytingunni fylgir gjarnan breytt fæðuval eða atferli. Hægt er að skipta dýrum í dýr sem ganga í gegnum fullkomna myndbreytingu og dýr sem ganga í gegnum ófullkomna myndbreytingu.

Dýr sem hafa lirfustig gangast oftast í gegnum myndbreytingu þar sem þau missa lirfueinkenni sín.

 Tilvísanir 

Flokkur:Líffræði